21.12.2022.
LV
Eiropas Savienības Oficiālais Vēstnesis
L 327/11
(63)
Lai nodrošinātu saskanību ar Regulu (ES) 2021/2115 un vienkāršotu noteikumus par to, kā saņemams valsts atbalsta apstiprinājums par KLP stratēģisko plānu līdzfinansēto daļu un valsts papildfinansējuma daļu, paziņošanas prasība nebūtu jāpiemēro dažādu kategoriju atbalstam, kuru piešķir par labu MVU, kas darbojas lauku apvidos, un kurš ietver atbalstu pamatpakalpojumiem un infrastruktūrai, jaunuzņēmumu darbības uzsākšanai, sadarbībai, lauksaimnieku jaunai dalībai kokvilnas un pārtikas produktu kvalitātes shēmās un informēšanas un noieta veici­ nāšanas pasākumiem, kas saistīti ar pārtikas produktiem, uz kuriem attiecas kvalitātes shēma.
Šādiem atbalsta pasākumiem vajadzētu būt identiskiem ar pamatā esošajām lauku attīstības intervencēm, un atbrīvotais atbalsts būtu jāpiešķir tikai saskaņā ar attiecīgās dalībvalsts KLP stratēģisko plānu.
(64)
Komisija Līguma 107. un 108. pantu vairākos gadījumos ir piemērojusi atbalstam pamatpakalpojumiem un infrastruktūrai lauku apvidos un sadarbībai lauku apvidos, jo īpaši 2014. gada pamatnostādņu satvarā.
2014.– 2020. gada periodā Komisija ir apstiprinājusi 27 atbalsta shēmas, kas saistītas ar pamatpakalpojumiem un infras­ truktūru lauku apvidos, un 28 atbalsta shēmas, kas saistītas ar sadarbību lauku apvidos.
Kā liecina Komisijas pieredze, atbalsta pasākumi, kas dod labumu lauku apvidiem, nav radījuši būtiskus konkurences izkropļojumus iekšējā tirgū, jo pastāv skaidri saderības kritēriji, un atbalsts ir veicinājis ekonomikas dažādošanu un jaunu saimniecisko darbību radīšanu.
Tāpēc ir lietderīgi pamatpakalpojumiem un infrastruktūrai lauku apvidos domātu atbalstu un sadarbībai lauku apvidos domātu atbalstu atbrīvot no valsts atbalsta paziņošanas prasības.
(65)
Tomēr pamatpakalpojumiem un infrastruktūrai lauku apvidos domāts atbalsts un sadarbībai lauku apvidos domāts atbalsts no paziņošanas prasības būtu jāatbrīvo tikai tad, ja tas ir daļa no KLP stratēģiskā plāna, kuru Komisija apstiprinājusi Regulas (ES) 2021/2115 satvarā.
(66)
Valsts atbalstam, kuru piešķir MVU, kas piedalās sabiedrības virzītas vietējās attīstības (“SVVA”) projektos, kas minēti Eiropas Parlamenta un Padomes Regulas (ES) 2021/1060 (16) 31. pantā un noteikti par “LEADER” projek­ tiem atbilstoši Regulai (ES) 2021/2115, ir neliela ietekme uz konkurenci, jo īpaši ņemot vērā pozitīvo lomu, kāda atbalstam piemīt zināšanu kopīgošanā, sevišķi vietējās un lauksaimniecības kopienās, kā arī atbalsta bieži vien kolektīvo raksturu un salīdzinoši mazo apmēru.
Šie projekti ir integrēti, tie aptver daudzus dalībniekus un daudzas nozares, un tas var radīt zināmas grūtības tos klasificēt atbilstoši valsts atbalsta tiesību aktiem.
Ņemot vērā individuālu SVVA projektu vietējo raksturu un to, ka šie projekti tiek atlasīti, pamatojoties uz vietējās attīstības daudzgadu stratēģiju, kuru nosaka un īsteno publiskā un privātā sektora partnerība, un to orientāciju uz interesēm tādās jomās kā sabiedrība, sociālā sfēra, vide un klimats, šai regulai būtu jānovērš konkrētas grūtības, ar kurām saskaras SVVA projekti, un tādā veidā jāatvieglo to atbilstība valsts atbalsta noteikumiem.
Pašvaldības to rakstura dēļ MVU definīcijas tvērumā neietilpst (kapitāldaļas pieder valstij).
Tomēr pašvaldībām nereti ir izšķiroša loma VSSA projektu organizēšanā un realizēšanā.
Tāpēc gadījumos, kad VSSA projektu veic par labu kādam no Regulas (ES) 2015/1588 1. pantā noteiktajiem mērķiem, vajadzētu būt iespējai grupu atbrīvojumu attiecināt arī uz atbalstu, ko šāda projekta kontekstā piešķir pašvaldībām.
(67)
Ņemot vērā nelielo ietekmi uz tirdzniecību un konkurenci, ko rada mazas atbalsta summas, kuras piešķirtas MVU, kas tieši vai netieši gūst labumu no SVVA projektiem, būtu jānosaka vienkārši noteikumi gadījumiem, kad atbalsta kopējā summa vienam projektam nepārsniedz noteiktu maksimālo apjomu.
Tas būtu jāpiemēro arī pašvaldībām, kas tieši vai netieši gūst labumu no VSSA projektiem, ar kuriem tiecas sasniegt kādu no Regulas (ES) 2015/1588 1. pantā noteiktajiem mērķiem.
(68)
Vairāku atbalsta kategoriju gadījumā, piemēram, ja atbalstu piešķir pētniecībai, zināšanu pārnesei un informēšanai, cita starpā ar kosmosā balstītu ES datu un pakalpojumu palīdzību, konsultāciju pakalpojumiem, aizvietošanas pakalpojumiem lauku saimniecībā, noieta veicināšanai un dzīvnieku slimību un augiem kaitīgu organismu profi­ laksei un izskaušanai, atbalstu galīgajiem labuma guvējiem piešķir netieši un natūrā – subsidētu pakalpojumu veidā.
Šādos gadījumos no paziņošanas prasības atbrīvotais atbalsts būtu jāizmaksā minēto pakalpojumu snie­ dzējam vai darbības nodrošinātājam.
(69)
Saskaņā ar Regulas (ES) 2015/1588 4. panta 1. punktu valsts atbalsta politika ir periodiski jāpārskata.
Tāpēc šīs regulas piemērošanas periodam vajadzētu būt ierobežotam.
Tādēļ ir lietderīgi noteikt pārejas noteikumus, to vidū noteikumus par pielāgošanās periodu, kas no paziņošanas prasības atbrīvotām atbalsta shēmām piemērojami pēc šīs regulas darbības perioda beigām.
Šo noteikumu mērķis ir dot dalībvalstīm laiku pielāgoties jaunajam režīmam,
(16) Eiropas Parlamenta un Padomes Regula (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (OV L 231, 30.6.2021., 159. lpp.).